גאיה גור אריה

גאיה גור אריה (נולדה ב-22 בנובמבר 1995) היא שחקנית ודוגמנית ישראלית.

ביוגרפיה
גאיה גור אריה הופיעה לראשונה בטלוויזיה בגיל 12, במסגרת פרויקט "ילדים יוצרים סרטים" 2008 בערוץ הילדים, בסרט "מאומצת" בתפקיד שירן, יחד עם כיתתה.

היא בוגרת מגמת תיאטרון. שירתה בתור מש"קית חינוך.

בשנת 2012 קיבלה את תפקיד אלינור וקסלר בסדרה "יומני החופש הגדול" בערוץ דיסני ישראל לצופי Yes, והייתה שחקנית אורחת בעונתה השנייה של הטלנובלה המצליחה "ויולטה" בערוץ דיסני ארגנטינה, בתפקיד ליבי, רקדנית שהגיעה מישראל.

בשנת 2014 שבה לשחק את דמותה של אלינור, בתפקיד אורח בעונה הראשונה של סדרת ההמשך ל"יומני החופש הגדול" - "כוכב הצפון".

בשנת 2016 החלה לגלם את אמה קליין ב"נעלמים", סדרת המתח לנוער, של HOT וניקלודיאון (עונה 1)/ טין ניק (עונות 2–4).

ב-2016 גילמה את שיר הדר, בתו של צביקה הדר, בסדרה הקומית של ערוץ 2 ברשת - "לצבי יש בעיה".

ב-2017 גילמה את ורדינה שעשוע ב"מועדון החנונים: הסרט".

ב-2017 גם גילמה את קארין במחזה "ספינינג" שנכתב בהשראת "הקומה הראשונה" מתוך הספר "שלוש קומות" מאת אשכול נבו בתיאטרון הבימה.

ב-2018 החלה לשחק בסדרת הנוער "טרנינג".

באותה שנה שיחקה במיני סדרה "מעורבבים".

ב-2020 הצטלמה ככוכבת התוכנית "שוסטר ושוסטר" לצידו של מיכאל הנגבי במקום שירה נאור.

ב- 2022 החלה לשחק בסדרת הנוער "זיגי"

חיים אישיים

היא צמחונית מאז גיל 14 מטעמים אידאולוגיים.

פרסים ומועמדויות

קישורים חיצוניים

יואב תמר, גאיה גור אריה: "עכשיו אני קצת נעלמת כדי שאוכל לחזור בגדול" באתר "פרוגי", 20 ביוני 2021.

הערות שוליים

שחקניות קולנוע וטלוויזיה ישראליות
שחקני קולנוע וטלוויזיה ישראלים
שחקניות ילדות ישראליות
שחקנים ילדים ישראלים
צמחוניות ישראליות
צמחונים ישראלים
ישראליות שנולדו ב-1995
ישראלים שנולדו ב-1995